आइज़ैक एसिमोव के उपन्यासों पर आधारित
फ़ाउंडेशन
जब मैं बच्ची थी, मैंने ट्रैंटर के बारे में कहानियाँ सुनी थीं,
वह शहर जो आकाशगंगा का सबसे महत्वपूर्ण ग्रह था।
मुझे बताया गया था कि वहाँ रहने वाले लोग पापी थे जो एक झूठे पैगंबर का अनुसरण करते थे…
एक आदमी जो खुद को स्लीपर की शिक्षाओं से ज़्यादा महत्वपूर्ण मानते थे।
उनसे मिलने तक मुझे उन कहानियों पर
विश्वास नहीं हुआ।
आपने बस अभी जम्प पूरा किया है, सम्राट।
हम सुराह सिस्टम तक कुछ ही घंटों में पहुँच जाएँगे।
मुझे बताया गया था कि सम्राट दुनिया बना सकते हैं या नष्ट कर सकते हैं,
कि उन्होंने खुद मृत्यु पर विजय हासिल कर ली थी और हमेशा ज़िंदा रहेंगे।
और जब मैंने उनकी आँखों में देखा…
मैंने एक ऐसे आदमी को देखा, जिसे अपने पूरे जीवनकाल में पता नहीं था कि संदेह क्या होता है...
जब तक उनका सामना हैरी सेल्डन से नहीं हुआ था।
मैं समीक्षा करने के लिए तैयार हूँ…
एक सेकंड, सम्राट। मुझे उम्मीद नहीं थी आप इतनी जल्दी आ जाएँगे।
बचपन में भी आप मुझे तैयार होते देखते थे।
क्या आपकी तबीयत ठीक लग रही है, सम्राट?
यह बस जम्प की वजह से है।
मुझे पता है कि स्पेसर्स इसके लिए बनाए गए हैं, लेकिन मैं मुश्किल से ही उन्हें इंसान मानता हूँ।
इससे घबराहट महसूस हो सकती है, पता है।
यह कैसा लगता है…
जम्प के लिए जागे रहना?
जब अंतरिक्ष दोहरा हो जाता है?
इंसान का दिमाग यह असांतत्य बर्दाश्त नहीं कर सकता।
लेकिन…
तुम्हारा दिमाग कर सकता है।
अगर मैं इसे समझा सकती होती, तो आपको इसके दौरान सोना नहीं पड़ता।
लेवाइथन स्फटिक।
मैडन पर लेवाइथन खानों से मिला नमक।
और इसका मतलब क्या है?
यह तीन देवियों के सफ़र का प्रतीक है,
मैडन, मदर और क्रोन।
अनुयायी इसे छूकर प्रार्थना करते हैं।
यह ल्युमिनिज़्म, कालचक्र, जीवन और मृत्यु का निरंतर चक्र,
प्रकृति की पूर्णता की माँग के मुख्य विषय को दर्शाता है।
इसकी उत्पत्ति कहाँ हुई थी?
ल्युमिनिस्ट मानते हैं कि तीनों देवियाँ पहले एक हुआ करती थीं,
लेकिन जब सुराह टकराया ग्रह…
ड अक्षर से शुरू होता है।
डोल।
इसने देवियों को विभाजित कर दिया, तीन चाँद बना दिए।
रहने योग्य चाँद केवल मैडन है।
इस धर्म की उम्र?
पंद्रह हज़ार साल।
साम्राज्य से भी पुराना है।
विश्वासियों की संख्या?
तीन खरब।
मैंने कभी तुमसे पूछा नहीं,
तुम कैसे इसमें विश्वास रखती हो?
कैसे? या क्यों?
क्यों।
जिस पल आप इस दुनिया में आते हैं, आपको और आपके भाइयों को आपका उद्देश्य पता होता है।
लेकिन बाकी लोगों को इन चीज़ों को खुद ही ढूँढना पड़ता है।
लेकिन… तुम्हें तुम्हारा उद्देश्य पता है।
यह है मेरे भाइयों की सेवा करना, मेरी सेवा करना, सबसे ज़रूरी साम्राज्य की सेवा करना।
यह तुम्हारे कोड में साफ़-साफ़ लिखा हुआ है।
और मैं सेवा करने से काफ़ी संतुष्ट हूँ।
लेकिन किसी चीज़ के मतलब की तलाश हमेशा जवाब के बारे में नहीं होती है।
तलाश की प्रक्रिया से ज्ञानवृद्धि भी होती है।
उन देवियों ने तीन हिस्सों में विभाजित होना नहीं चुना था।
वे दोबारा एक होने के लिए तरसती हैं।
मैडन के नमकीन इलाकों को उनके आँसू कहा जाता है।
लेकिन यह उनका बलिदान था जिससे बाकी लोगों को संपूर्णता मिली है।
हमारी ज़िंदगी के हर मोड़ पर, हमारे पास हमारा रास्ता खुद चुनने की ताक़त होती है।
हर कदम पर सेवा और सच्चाई की ओर देवियाँ हमारा मार्गदर्शन करती हैं,
जैसे एक महान चक्राकार के केंद्र की तरफ।
और यह ज़ेफ़िर हलिमा, जिसने हमें चुनौती दी है, उसका मार्ग क्या रहा है?
वह मिरस ट्वेल्व से है, उसका जन्म इस धर्म में हुआ है।
वहाँ आए भूकंप के बाद, वह किसी प्रकार की रक्षक बन गई,
वहाँ पुनर्प्रगति की कोशिश का नेतृत्व कर रही है।
लेकिन उसे ज़ेफ़िर के ओहदे पर पदोन्नत हुए एक साल से भी कम समय हुआ है।
उसने हाल ही में एक उच्च ओहदा हासिल करना शुरू किया है।
क्षमा करें, सम्राट, लेकिन हम मैडन के वातावरण में प्रवेश कर चुके हैं
और कुछ ही पलों में सॉल्ट महल पहुँच जाएँगे।
शोर मचाने वाली आम जनता से मिलने के लिए तैयार हो?
मैं सोच रही थी कि जहाज़ पर ही रुक जाऊँ।
क्यों?
बेशक, मैडन के कई लोग जानते हैं कि मैं उनका धर्म अपनाती हूँ।
इसका इस्तेमाल आपको असफल करने के लिए किया जा सकता है।
बेहूदा बातें मत करो।
ल्युमिनिस्ट मान्यताओं को समझने के लिए तुम मेरी एकमात्र सच्ची अंतर्दृष्टि हो।
तुम मेरे साथ आ रही हो।
ज़ेफ़िर हलिमा।
मैडन पर आपका स्वागत है, सम्राट।
मुझे पता है कि औपचारिक समारोह की तैयारी करना चिंताजनक हो सकता है,
इसी वजह से मैंने ज़ेफ़िर की मंडली से निवेदन किया
और मुझे अकेले आपका स्वागत करने का सम्मान दिया गया।
अकेले?
बेशक, सम्राट को विस्तृत स्वागत समारोह की आदत है,
लेकिन प्रॉक्सिमा के गुज़रने के बाद से निराश हालात को देखते हुए,
मुझे महसूस हुआ कि एक भड़कीला स्वागत थोड़ा…
अशोभनीय लगेगा।
बेशक।
यहाँ तक सफ़र करने के लिए मैं आपका तहे दिल से शुक्रिया अदा करना चाहती हूँ।
इस ग्रह पर आपका आना बताता है कि साम्राज्य के लिए ल्युमिनिज़्म कितना मायने रखता है।
मेरा आभार व्यक्त करने के लिए, मैं आपको एक ड्रिंक पेश करना चाहती हूँ।
यह मदर की कोख का पानी है।
इस प्याले का नमक, पीने वालों के मन से किसी भी तरह के अशुद्ध इरादों को
खींचकर बाहर निकाल देता है।
अफ़सोस, सम्राट कोई भी ड्रिंक स्वीकार नहीं कर सकते जिसकी जाँच न की गई हो।
मुझे डर है कि मुझ में बसी अशुद्धियाँ मेरे अंदर छिपी रहेंगी।
आपकी बातों से लगता है आप ऐसा करना पसंद करेंगे।
ख़ैर, मैं एक दूसरे को और ज़्यादा जानने की आशा रखती हूँ।
आप सभी के लिए तीन गुना आशीर्वाद।
मैं कौन सा शब्द ढूँढ रहा हूँ?
क़ाबिल?
इससे काम चल जाएगा।
मुझे नहीं लगता वह आपको ज़हर देने की कोशिश कर रही थी।
नहीं, शब्दों से नहीं।
लेकिन मुझे नहीं लगता कि शुद्ध इरादों वाला कोई भी इंसान
मेरी स्वागत समिति से चिकनी चुपड़ी बातें करके अपनी बात मनवा लेगा।
चौकन्ने रहो।
हमारे शिकार के पास हथियार हो सकते हैं।
या वह मर चुका है।
वह ज़िंदा है।
साम्राज्य के जहाज़ अपने लोगों की जान बचाने में उतने ही अच्छे हैं...
जितने वे दूसरों लोगों की जान लेने में हैं।
कमांडर, तुम ज़िंदा हो क्योंकि तुम हमारे लिए काम के आदमी हो।
तुम पहले से मर चुके हो।
तुम्हें बस यह बात पता नहीं है।
बेशक हम जानते हैं।
हम भूतों की एक सेना हैं।
सुनो। इस तरफ।
तुम ठीक हो?
जिया।
यहाँ क्या हुआ था?
ओह, नहीं।
कोई बात नहीं। तुम ठीक हो।
अगर हम बच गए, तो एक दिन एक अच्छी कहानी सुना पाएँगे।
अब, इससे पहले की हमें गोली लगे, चलो यहाँ से चलें।
हमें घोषणापत्र मिल गया है।
नामों को छांटो।
मुझे पर्यावरण, प्रणोदन और अंतरिक्षयानिकी इंजीनियर चाहिए।
और टीम ऑल्डर से संपर्क करो।
मुझे जंगी जहाज़ लॉन्च के लिए तैयार चाहिए।
वे अभी तक ज्वालामुखी कुंड में हैं।
उनसे कहो कि फटाफट काम करें।
"इनविक्टस" हमेशा के लिए इंतज़ार नहीं करेगा।
वह अभी तक ज़िंदा क्यों है?
वह वॉल्ट।
यह सबसे खराब किस्म की अज्ञात चीज़ है।
और लगता है वह इसका समाधान है।
इसे बेअसर करने के बाद,
हम इसे मार देंगे।
क्या तुम्हें यकीन है कि यह काम करेगा, शिकारिका?
"इनविक्टस" हमारी मुक्ति है,
और हमने अपनी पीड़ा से इसे हासिल किया है।
तुम तैयार हो?
क्या ये तुम्हारे मूल कर्मीदल के नाम हैं?
"डेलिवेरेंस" पर काम करने वाला हर एक इंसान।
तुम देख सकती हो टर्मिनस पर बस्ते वक़्त हमने उनमें से कुछ लोगों को उम्र या दुर्घटनाओं की वजह से खो दिया।
मुझे पर्यावरण इंजीनियर दिखाओ।
रोव, जैसेंटा पर्यावरण इंजीनियर
अंतरिक्षयानिकी?
उसका उपकमांडर कौन था?
मैं था। मैंने उस विशेष पदभार को संभाला।
प्रणोदन?
क्रिटो ऑर्बिटल अकादमी में पढ़ाई की थी।
शाही परिवहन और व्यापारी जहाज़, सब-लाइट और एफ़टीएल पर
पाँच हज़ार घंटों से ज़्यादा काम किया है।
तुम जम्पशिप के लिए कर्मीदल ढूँढ रही हो।
तो तुमने कमांडर डॉर्विन के कर्मीदल को क्यों मार डाला?
क्योंकि मुझे उस आदमी की ज़रूरत थी, उसके छोटे और महत्वहीन जम्पशिप की नहीं।
तुमने युद्ध को बढ़ावा देने का काम किया है।
हमें जो चाहिए था, हमें मिल गया है।
बाड़ को बिजली से जोड़ो और इसका कोड बदल दो।
मैं नहीं चाहती हमारा काम ख़त्म होने से पहले ये लोग यहाँ से चुपके से निकल जाएँ।
-हैलो। -हैलो।
मैं यह बात सिर्फ़ एक बार समझाऊँगी।
फ़ाउंडेशन के पास विभिन्न प्रकार का ज्ञान है जो हमारे पास नहीं है।
और इसलिए हमें स्टारशिप की मरम्मत करने में हमारी मदद के लिए
तुम्हारे कुछ लोगों की ज़रूरत है।
अगर मरम्मत योजना के मुताबिक होती है,
हम टर्मिनस छोड़कर चले जाएँगे और तुम लोग अपनी ज़िंदगियों में वापस लौट सकते हो।
अगर तुम लोग मना कर देते हो, तो हम सब मारे जाएँगे,
एनेक्रियन वासी और टर्मिनस, एक जैसे।
जैसेंटा रोव, आगे आओ।
तुम "डेलिवेरेंस" की मुख्य पर्यावरण इंजीनियर थी?
मैं थी। लेकिन मैं तुम्हारे लिए काम नहीं करूँगी।
मेरी वफ़ादारी सिर्फ़ फ़ाउंडेशन के प्रति है।
मैंने एक टांग में गोली मारी है।
तुम्हारे पति के पास एक और है।
क्या हम एक दूसरे की बात समझते हैं?
अकीवा ली।
क्या तुम ऑल्टैर श्रेणी के जंगी जहाज़ पर क्वांटम फोल्डिंग इंजिन को बरकरार रख सकते हो?
हाँ।
लुइस पाइरिन।
कृपया, 30 साल हो गए हैं जब से मैंने…
पक्का हमें बस इन लोगों की ज़रूरत है?
मुझे लगा तुम मुझे ज़हर देने की कोशिश कर रही हो।
उनसे मदद मिली, वुल्व्सब्रेथ के पत्तों से।
मुझे आज दर्द कम हो रहा है।
मुझे खुशी हुई, सम्राट।
किसी भी और तरह की मदद करना मेरे लिए सम्मान की बात होगी।
उस दिन तुमसे जिस तरह से मैंने बात की,
उसके लिए मेरा पछतावा स्वीकार करके तुम मेरी और मदद कर सकती हो
यहाँ उत्तम सममिति है।
झाड़ियों के घेरे की हर रोज़ काट-छाँट होती है।
बेकाबू को काबू करने की बेवकूफ़ी भरी कोशिश।
पौधा प्रकाश की दिशा में उगेगा…
है ना?
जी, सम्राट।
मुझे पता है कि मैंने तुमसे उन्हें काटने के लिए कहा था…
लेकिन उन्हें रहने दो।
प्रकाश कभी मंद न हो।
मुझे लगता है यह नहीं होगा।
जब मैं तुम्हें बुलाऊँ, मैं तुम्हारे फटाफट आने की उम्मीद करता हूँ।
जैसा कि तुम देख सकते हो, मेरे पास तुम्हारे लिए एक सरप्राइज़ है।
तुम्हारे पहले शिकार पर एक चुनौती।
घिली रैप्टर्स। अब, वे अपने आस-पास के इलाके में इतनी अच्छी तरह घुलमिल जाते हैं
कि उन्हें गोली मारना छोड़ो, तुम्हारे लिए उन्हें ढूँढना मुश्किल होगा।
रंग नहीं, हलचल पर गौर करो।
सामान्य हालातों में, डे भाई तुम्हें शिकार से परिचित करवाते।
लेकिन चूंकि उसने परंपरा के खिलाफ़ जाकर ट्रैंटर से बाहर जाने का फ़ैसला किया है,
वह ज़िम्मेदारी अब मेरा कर्तव्य है।
-क्या उनसे बात हुई? -नहीं।
तुम्हारी भी नहीं होगी।
अपनी आज़ादी का इस्तेमाल करने का
इसे खुद के लिए दुर्लभ मौका मानो।
दिन का पहला शिकार।
मुझे शक है कि मेरे गोली मारने से पहले तुमने उस जानवर को देखा भी था…
किस्मत का खेल था।
वह था।
मुझे आज का दिन दो और मैं उस किस्मत को हुनर में बदल दूँगा।
मैं बल्कि इसे खुद बदलना चाहूँगा।
ख़ैर तो, आशा है तुम्हें शिकार में मज़ा आएगा।
और आपको भी।
बाप रे, वह भारी है।
-पोली? -धत्त तेरी की।
लानत है, पोली। उससे दर्द हुआ।
माफ़ करना।
हम कहाँ हैं?
भूतापीय सुरंगों में।
हमने तुम्हें जेल में देखा और तुम्हें घसीट कर यहाँ ले आए।
तुम जितनी दिखती हो, उससे कहीं ज़्यादा भारी हो।
शुक्रिया।
वॉर्डन?
"इनविक्टस" क्या है?
वह नाम तुमने कहाँ सुना?
फ़ैरा ने यह नाम लिया था जब वह तुम्हारे साथ थी। यही एकमात्र शब्द था जिसे मैं समझ पाया था।
यह एक पौराणिक जंगी जहाज़ था। लेकिन यह सदियों पहले ग़ायब हो गया था।
यह भूतिया जहाज़ की तरह है।
ख़ैर, मुझे लगता है कि फ़ैरा ने उसे ढूँढ लिया है।
-नीचे बैठ जाओ! -नीचे बैठो।
-सैल्वॉर। -पापा।
हुगो!
-तुम भी! -महापौर हार्डिन।
शुक्रिया सेल्डन।
आप यहाँ क्या कर रहे हैं?
एनेक्रियन वासियों ने बाड़ का कोड बदल दिया, हमें यहाँ बंद कर दिया है।
हमें लगा कि यह त्यागा हुआ मलबा छिपने के लिए सुरक्षित जगह थी।
उसने बताया यह तुम्हारे रात के दौर के समय के विराम स्थल में से एक था।
तुम वे प्यार भरी बातें बाद में भी कर सकते हो।
अभी, हमें वापस अंदर जाने के लिए एक योजना बनानी होगी।
हम वापस नहीं जा रहे हैं।
क्या मतलब है, हम वापस नहीं जा रहे हैं?
एनेक्रियन जंगी जहाज़ भूतापीय क्षेत्र पर हैं।
जंगी जहाज़ों को भूल जाओ। हमें फ़ाउंडेशन की रक्षा करनी होगी।
यह फ़ाउंडेशन की सुरक्षा के बारे में है।
फ़ैरा एक जंगी जहाज़ ढूँढ रही है। मुझे लगता है। एक ग्रह-क़ातिल।
अगर वह उसे मिल गया, तो पूरी आकाशगंगा के बीच टकराव होने लगेंगे।
यह पहला सेल्डन संकट है।
वॉल्ट का अभी जागना, उन प्रवृत्तियों का मुझ पर हावी होना…
हैरी मुझे यहाँ लाए ताकि मैं एनेक्रियन वासियों को रोक सकूँ और ऐसा करने में, वह मेरी मदद कर रहे हैं।
इसलिए मैं उन प्रवृत्तियों का पालन कर रही हूँ,
और हम उन जंगी जहाज़ों को नष्ट करेंगे। समझ गए?
-जी, मैडम। -जी, मैडम।
तुम दोनों नहीं। तुम दोनों यहीं रहोगे।
लेकिन हमने तुम्हें बचाया है।
और मैं शुक्रगुज़ार हूँ।
लेकिन यह ख़तरनाक काम है
और मैं तुम्हारी मौत की ज़िम्मेदार नहीं होना चाहती।
आदरणीय सम्राट।
मुझे उम्मीद थी कि मेरे आने पर धूम मचाने वाले लोग इकट्ठा होंगे,
लेकिन इसके बजाय, मेरा स्वागत एक विधर्मी द्वारा होता है।
बेहद क्षमा चाहता हूँ, सम्राट।
मुझ पर भरोसा कीजिए, एक उचित स्वागत ज़रूर किया जाएगा।
ज़ेफ़िर गिलाट को पेश करने की इजाज़त चाहूँगा।
आपके लिए तीन गुना आशीर्वाद, सम्राट।
मुझे खुशी हुई, ज़ेफ़िर।
प्रॉक्सिमा ओपल के निधन पर मेरी सहानुभूति स्वीकार करें।
शुक्रिया, सम्राट। यह एक दुखद अवसर है, लेकिन साथ ही आशावादी भी है।
ख़ासकर तुम्हारे लिए।
ज़ेफ़िर की मंडली का निर्णय मुझे शालीनता से स्वीकार होगा।
हमें बताओ, तुम्हारे हिसाब से किस ज़ेफ़िर को ज़्यादा से ज़्यादा मत मिलेंगे?
ज़ेफ़िर गिलाट की अभी भी प्रॉक्सिमा बनने की संभावना सबसे ज़्यादा है।
हालांकि, चीज़ों को हमारी पसंद के विरुद्ध होने में ज़्यादा समय नहीं लगेगा।
मैं समझता हूँ।
हम तुम्हारी हर संभव मदद करना चाहते हैं।
वह आपकी दरियादिली है।
हम इस बात से इनकार नहीं कर सकते कि हलिमा में एक स्वाभाविक प्रतिभा है।
मुझे लगता है मेरे लिए कुछ ठोस पेश करना बहुत ज़रूरी है।
पूरे सम्मान के साथ, सम्राट, बुनियादी ढाँचा चूर-चूर हो रहा है।
ताज़ा पानी लंबे समय से महँगा हो गया है और इसे ढूँढना मुश्किल है।
इस हलिमा में ऐसा कुछ है जिससे वे सोचने पर मजबूर हो रहे हैं कि उनके धर्म का कोई और नेता बेहतर होगा।
मुझे लगता है कि हमारे पास इसका हल है।
हम हलिमा के रूपक को सच बना देंगे।
ज़ेफ़िर गिलाट, तुम्हारे अगले प्रॉक्सिमा बनने के सम्मान में,
साम्राज्य पूरे चाँद पर विलवणीकरण प्रणाली का निर्माण करेगा।
तुम्हारे लोगों के पास कभी भी पीने के साफ़ पानी की कमी नहीं होगी।
मेरे पास कहने के लिए शब्द नहीं हैं, सम्राट।
तुम्हारे लिए तीन गुना आशीर्वाद, ज़ेफ़िर गिलाट।
आप ठीक हैं?
मैं इस हवा में चलने के योग्य नहीं था।
मैंने उन शुरुआती सालों को अपनी मुट्ठी बंद करके बिताए हैं।
एक दिन तुम्हारी माँ ने कहा,
"अपनी मुट्ठी खोलो, यार। तुम हवा को मुक्का नहीं मार सकते।"
तुम आगे बढ़ो, हुगो। हम आते हैं।
ट्रैंटर पर पले-बढ़े, घर के अंदर बीता बचपन…
तुम्हें कमज़ोर बना देता है।
आप कभी भी ट्रैंटर के बारे में ज़्यादा बात नहीं करते हैं।
उससे फ़र्क क्या पड़ेगा?
हम कभी वहाँ वापस नहीं जा रहे हैं।
क्या यह बुरा था?
इसका उल्टा था। यह शानदार था।
तुम्हारे दादा-दादी स्टार ब्रिज में काम करते थे, इसलिए हम काफ़ी अमीर थे।
सभी जगह चमत्कार होते थे।
तैरते फव्वारे,
व्हेल के साथ समक्रमिक पानी का कार्यक्रम
और शून्य गुरुत्वाकर्षण में आपके सिर पर तैरती चीज़ें।
और खाना… हे भगवान।
सर्वश्रेष्ठ खान-पान था।
तुम्हें लगता है मैं अब मोटा हो गया हूँ?
लेकिन बात ऐसी है, सैल।
हम जानते थे कि इसका निर्माण झूठ और धोखे पर हुआ था,
एक खरब लोग गुप्त रूप से
सब कुछ ठीक रखने के लिए काम कर रहे थे।
तुम शासकों के तौर-तरीकों पर छोटा-सा सवाल उठाओ और वे इसे बरकरार नहीं रख पाए।
और फिर हैरी ने विनाश के बारे में हलचल मचानी शुरू कर दी।
पता है, उसकी कही एक भी बात मुझे समझ नहीं आती थी।
लेकिन आपको योजना पर भरोसा था।
मुझे मारी हार्डिन नाम की एक लड़की पर विश्वास था,
जिसके साथ संभोग करने के लिए मैं उतावला था।
पापा।
उसे योजना पर भरोसा था।
आप एक लड़की के चक्कर में फ़ाउंडेशन में शामिल हुए?
हाँ।
क्या आपको कभी पछतावा होता है? यहाँ आने का?
यहाँ आने से मुझे तुम मिली, है ना?
चलो भी।
यह ठीक नहीं लग रहा है।
वे हाइड्रो-सेल के चारों तरफ विद्युत आवेश सेट कर रहे हैं।
यह पूरे शहर को नष्ट कर देगा।
हमें किसी भी तरह इस योजना को सफल होने से रोकना होगा।
अगर मैं करीब जा पाऊँ, तो मैं उन विस्फोटक डिस्क में से एक को गोली मार सकता हूँ,
शायद एक या दो जंगी जहाज़ को नष्ट कर दूँ।
एक बेहतर निशानेबाज़ उनसे दूरी रखकर तीनों को नष्ट कर सकती है।
सैल्वॉर।
नहीं, आप कुछ नहीं करेंगे, पापा।
आप बहुत बूढ़े, बहुत मोटे हैं और आपकी नज़र भी बहुत ख़राब है।
आप नहीं बच पाएँगे।
तुम पक्का अपनी माँ पर गई हो।
आपका ध्यान और कौशल असाधारण है, सम्राट।
छः शिकार।
डस्क भाई आपसे प्रभावित होंगे। आपने उनका रिकॉर्ड तोड़ा है।
उन्होंने कितने मारे थे?
अपने सर्वश्रेष्ठ शिकार पर, तीन।
और बहुत सारा अभ्यास करने के बाद।
शातिर कमीने।
इससे चार हो जाते।
इन्हें झाड़ियों में फेंक दो। अभी ले जाओ। मैंने तीन मारे हैं।
मैंने तीन मारे हैं। समझे तुम? जाओ!
डॉन भाई, तुम्हारा शिकार कैसा रहा?
तीन।
तुमने अपनी पहली कोशिश में मेरी तरह तीन मारे।
रोमस ने काफ़ी मदद की थी।
शानदार काम किया, डॉन भाई।
तुम एक स्वाभाविक शिकारी हो।
यह लो, जश्न मनाने के लिए।
ख़ैर, तुम एक मर्द की तरह शिकार करते हो। क्या तुम अब अपने आप को एक मर्द समझते हो?
मुझे नहीं पता। शायद?
केवल एक मर्द ही दूसरे मर्द की जगह ले सकता है।
मुझे लगता है कि तुम्हारा गोसेमर कोर्ट जाने का वक़्त आ गया है।
साम्राज्य का व्यवसाय चुनौतीपूर्ण है।
और आख़िरकार, हम इंसान हैं।
हमें अपने डर, अपनी नफ़रत, अपने पछतावों को व्यक्त करना होगा।
ट्रैंटर से जाने से पहले उनकी यादें पूरी तरह से मिटा दी जाती हैं।
प्रथम क्लिऑन ने यह प्रणाली विकसित की थी।
यह बेजोड़ है, सच में।
तो?
तुम्हें कौन सी चाहिए?
आप कौन सा सुख चाहते हैं, सम्राट?
तुम्हें इसके बारे में कुछ याद नहीं रहेगा?
इस रात के बाद कुछ भी याद नहीं रहेगा, सम्राट।
मैं तुमसे कुछ भी कह सकता हूँ
और तुम कल भूल जाओगी?
बिलकुल सही कहा।
और यह बात तुम्हें परेशान नहीं करती?
इस ताल्लुक़ की यादें मेरा अधिकार नहीं हैं।
वे यादें साम्राज्य की हैं।
क्या आप बातचीत का लुत्फ़ उठाना चाहेंगे? मैं कई विषयों की जानकार हूँ।
मुड़ जाओ।
मैं उन्हें कह दूँगा कि तुमने अच्छा काम किया।
और जहाँ तक तुम्हें याद होगा, तुमने अच्छा काम किया है।
उन्होंने मुझे छुआ तक नहीं।
तो उसने क्या किया?
उन्होंने बस बातें की।
उसने जो कुछ भी कहा, मुझे सब बताओ।
तुम ठीक हो, सैल?
अब लगभग सीमा में पहुँच चुकी हूँ।
बस एक हवा की रीडिंग लेनी होगी और मैं तैयार हूँ।
सैल्वॉर? सैल?
-यह दोबारा हुआ है। -क्या?
यह दिमाग की खराबी है, दौरे पड़ना, ऐसा कुछ।
अगर हम उसे वापस नहीं लाते, वे उसे देख लेंगे।
तुम सैल्वॉर को ले आओ। मैं जंगी जहाज़ नष्ट करता हूँ।
योजना के अनुसार केवल एक ही स्थिति है जिसमें तुम जहाज़ छोड़कर जा सकते हो
और यह वह है जिसमें तुम्हारे लिए जहाज़ पर रहना असंभव हो जाता है।
मैं अपने आप को नहीं मार सकता।
तुम मुझे मारो।
आप हैरी सेल्डन हैं। आप यह ठीक कर सकते हैं।
मैं बता रहा हूँ मैं नहीं कर सकता।
तुम्हें दिख नहीं रहा?
इस पूरी चीज़ का विनाश होगा क्योंकि तुम उसके साथ हो।
और सबने जो बलिदान दिया है, सब व्यर्थ हो जाएगा।
तुम जानते हो मैं जो कह रहा हूँ, वह सच है।
क्या तुम्हें गणित पर भरोसा है?
मुझे गणित से नफ़रत है।
क्या तुम्हें मुझ पर भरोसा है?
काश मैं कभी आपसे मिला ना होता,
आपकी कमबख़्त किताबें ना चुराई होतीं।
लेकिन तुमने चुराई थीं।
और अब हम यहाँ हैं,
पूरी आकाशगंगा एक इंसान की क्रियाओं के इर्द-गिर्द घूम रही है। तुम्हारी क्रियाएँ।
सीधे क्रायो-पॉड पर जाओ। उसे तुम्हारे लिए प्रोग्राम किया गया है।
और उसे अलविदा कहने के लिए मत रुकना।
उसे इसमें मत फँसाना।
सैल्वॉर?
-यह फिर से हुआ। -मुझे पता है। क्या तुम गोली चला सकती हो?
-हाँ। -तो फिर चलो। जाओ।
मेरे पापा कहाँ हैं?
जंगी जहाज़ नष्ट करने गए हैं। तुम्हारे बेहोश होने के बाद वह अंदर चले गए।
वह नहीं बचेंगे।
वहाँ बहुत सारे हैं।
गोली चलाती रहो, सैल। मैं उन जहाज़ों को नष्ट कर दूँगा।
नहीं, पापा। नहीं।
मदद करो!
पापा!
सैल्वॉर हार्डिन, टर्मिनस की वॉर्डन।
-पापा। -तुम्हें योजना की रक्षा करनी होगी।
पापा, कृपया।
अपनी मुट्ठी खोलो, सैल्वॉर।
नहीं, पापा!
हवा के विरुद्ध मत जाना।
पापा!
नहीं।
तुम्हें ऊपर यहाँ से नज़ारा देखना चाहिए।
सम्राट, मुझे यहाँ नहीं होना चाहिए।
आओ। कोई बात नहीं।
मुझे लगा तुम्हें यह पसंद आ सकता है।
सजावटी बगीचा।
पैदल मार्ग।
आलीशान घास का मैदान।
देखो वे कितने सटीक हैं, कितने साफ़-सुथरे हैं।
सब कुछ अपनी जगह पर है।
मुझे हमेशा से यह बहुत पसंद है।
आओ, इसे यहाँ से देखो।
मेरे पास ताक़त क्षेत्र नहीं है, सम्राट।
अब तुम्हारे पास है।
ले लो।
आपने नहीं पहना, तो मैं नहीं पहनूँगी।
यह सुंदर है।
अगर तुम सुंदरता देख सकते हो, तो वह सुंदर है।
बताओ वे क्या हैं।
गुलाब का बगीचा?
रोज़ा अर्वेन्सिस, फिर रोज़ा पर्सिका।
-रोज़ा कोर्डेसाई… -उनके रंग।
सफ़ेद और पीला।
गहरे लाल केंद्र के साथ चमकीला पीला,
और एक गहरा, चमकदार लाल।
उस रंग में और क्या होता है? वह लाल।
प्रकृति में?
गाढ़े लाल रंग का मेपल का पेड़।
ग्रीष्मकालीन टेनैजर पक्षी।
लाल केकड़े का खोल।
लाल चंदन।
मुझे पता नहीं था कि सम्राट वर्णान्ध हैं।
सम्राट वर्णान्ध नहीं हैं।
क्लिऑन्स सटीक नकल होते हैं।
कोई भी कभी वर्णान्ध नहीं रहा है…
मुझसे पहले।
क्या यह आदमियों में आम बात नहीं है?
इसे ठीक करने के आसान तरीके हैं।
यह हमारे लिए आम नहीं है।
और इसमें से कुछ भी सरल नहीं है।
यही मेरा राज़ है।
और अब तुम इसे जानती हो।
अब मैं क्या करूँ?
अगर मैं एक राज़ छिपाने की कोशिश कर रही होती, तो मैं धक्का दे देती।
यह मेरे चुप रहने का सबसे सुरक्षित तरीका है।
तुम मुझे धक्का दे सकती हो।
सैल।
वह एक लड़की के लिए फ़ाउंडेशन में शामिल हुए थे।
क्या यह अजीब नहीं है?
उन्हें अंत पर भरोसा था, लेकिन…
उन्होंने यह सब मेरी माँ के लिए किया।
मुझे बहुत अफ़सोस है।
मुझसे ग़लती हो गई, हुगो।
अगर मैं बेहोश नहीं हुई होती, तो मेरे पापा अभी भी ज़िंदा होते।
नहीं।
मुझे यकीन था कि उनके जहाज़ों को नष्ट करना ही सही योजना थी।
शायद वह थी।
शायद और योजनाएँ बदतर होतीं।
और हैरी ने कहा था… उन्होंने कहा कि पूरी आकाशगंगा
एक इंसान की क्रियाओं के इर्द-गिर्द घूम सकती है।
तो फिर तुम उन इंसानों में से एक हो, है ना?
योजना को सही दिशा में बरकरार रखने के लिए हैरी मार्गदर्शन कर रहे हैं।
क्योंकि मैं क्या हूँ? ख़ास?
मेरी वजह से एनेक्रियन वासियों ने शहर कर कब्ज़ा कर लिया…
नहीं। उन्होंने लुइस और टावर में बैठे बेवकूफ़ों के कारण इसे कब्ज़े में ले लिया।
और अभी तुम ही एक मौका हो जो फ़ाउंडेशन को
इस संकट से बचा सकता है।
मुझे संकट की परवाह नहीं है।
मुझे बस फ़ैरा से बदला लेने की परवाह है।
हमने अभी उसके जहाज़ों को उड़ा दिया है।
इस ग्रह से निकलने का एक मात्र तरीका अब तुम्हारा जहाज़ है।
अगर हम बैगर तक उनसे पहले पहुँच जाएँ, तो वे यहीं फँस जाएँगे। चलो।
प्रॉक्सिमा ओपल की दया और ताक़त का शोक मनाते हुए,
आइए हम उनके अनेक आशीर्वादों के लिए शुक्रगुज़ार हों।
ओपल के पुनर्जन्म के सम्मान में
और हमारी अगली प्रॉक्सिमा पर भरोसे के एक संकेत के नाते,
हमारे आदरणीय सम्राट पूरे चाँद पर विलवणीकरण प्रणाली स्थापित करवाएँगे।
आइए अब हम सम्राट की प्रशंसा करें
और न्यू ऑक्टावो के शब्दों पर ध्यान लगाएँ।
"हमारे रक्षकों के उपहारों के साथ…
हमारे दिल…
हमारे दिलों में कई गुना वृद्धि हुई है और हमारी आत्माएँ साहसी बनी हैं।
उनकी आत्माओं की इच्छा हमारी आत्माओं में शामिल होकर"…
"हमारा मार्ग"…
ज़ेफ़िर गिलाट पवित्र शब्द बोलती हैं,
और हम उनके लिए उनका शुक्रिया अदा करते हैं।
हम सम्राट के प्रति हमारा आभार व्यक्त करते हैं।
प्रॉक्सिमा ओपल के अगले जीवन का सफ़र तय करने का जश्न मनाते हुए,
आइए हम कुछ पलों के लिए मदर के उपहार के शुक्रगुज़ार हों,
पुनर्जन्म का उपहार।
एक समय था, एक हज़ार साल पहले,
जब हमारी आत्माएँ मोमबत्तियों जैसी हुआ करती थीं।
वे एक बार पूरी तरह से जल जाती थीं और फिर उन्हें बुझा दिया जाता था।
लेकिन मदर ने नीचे देखा और जाना कि यह काफ़ी नहीं है।
एक ही शरीर में एक ज़िंदगी,
उसी दुनिया में पली-बढ़ी,
ऐसी आत्मा के पास अज्ञानता की खाई से ऊपर आकर
पवित्रता में विकसित होने के लिए कोई आधार नहीं था।
और इसलिए मदर ने ज़िंदगी की उस सीधी रेखा को लेकर
उसे एक चक्र में बदल दिया,
जिससे हमें पुनर्जन्म का उपहार मिला।
लेकिन इस उपहार का मतलब क्या है?
कुछ लोगों का मानना है कि पुनर्जन्म का उद्देश्य
प्रबोधन के उच्चतम स्तर तक आरोहण करना है।
लेकिन हम में इससे ज़्यादा समझ है, है ना?
क्योंकि इस सफ़र का कोई अंत नहीं है।
क्योंकि विकास की हमारी क्षमता
अपरिमित है।
वह आत्मा, जो भले ही 400 सालों पहले पवित्र थी,
वह आज भी पवित्र नहीं होगी।
यह मदर का सबक है।
आकाशगंगा के बदलने के साथ हमें भी बदलना होगा।
हमें परिवर्तन,
विकास,
भिन्नता के मूल्यों को अपनाना चाहिए।
मानवजाति की सबसे बड़ी नाकामयाबी,
मदर के प्रति सबसे बड़ा पाप, स्थिरता है।
और इसलिए हम इस बात की खुशी मनाएँगे
कि प्रॉक्सिमा ओपल की आत्मा स्थिर नहीं होगी और भ्रष्टाचार में जंग नहीं खाएगी।
हम खुशी मनाएँगे कि उनकी आत्मा एक ही, अचल शरीर तक सीमित नहीं है।
हम खुशी मनाएँगे कि उनकी आत्मा हमेशा बदलने वाली, उद्विकासी आत्मा है।
इन शरीरों में हमारी ज़िंदगियाँ अल्पकालिक हो सकती हैं…
लेकिन हमारी आत्माएँ अंतहीन हैं।
और हमारी आत्मा को पवित्रता की अनंत खोज में ढालते और तराशते समय,
यह बात याद रखना।
तुम्हारी ज़िंदगी हमेशा ऐसी नहीं होगी। लेकिन यह ज़िंदगी अभी के लिए तुम्हारी है।
अभी के लिए तुम्हारा विकल्प है।
अब तुम्हारे बदलाव का समय है।
इसे सार्थक बनाओ!
मदर के नाम!
चलो।
उसे मार डालो।
बैगर, प्रोटोकॉल शुरू करो।
जहाज़ सैल्वॉर हार्डिन को सौंप दो। बंद कर दो।
क्या किया तुमने अभी?
मैंने जहाज़ सैल्वॉर को सौंप दिया है।
अब से, वह उसके प्राधिकरण के बिना कुछ नहीं करेगा।
इसे वापस बदलो। उसे वापस बदलने के लिए कहो!
मैंने इसे बंद कर दिया है। इसे बदला नहीं जा सकता।
तो अब तुम तब तक यहाँ फँसी रहोगी जब तक साम्राज्य पूरी सेना के साथ यहाँ नहीं आ जाता।
इसका कंप्यूटर प्रोग्राम अभी बदलो।
यह मेरी नहीं सुनेगा।
थेस्पिन जहाज़ एक समय पर सिर्फ़ एक कप्तान को पहचानते हैं।
अब से, वही कप्तान है।
तो तुम जो भी बेहूदा योजना बना रही हो,
तुम उसके बिना कुछ भी नहीं कर पाओगी।
तो मैं तुम्हें मार सकती हूँ।
बेवकूफ़ मत बनो। मुझे जहाज़ चलाने के बारे में कुछ भी नहीं पता।
मुझे मार्गदर्शन के लिए उसकी ज़रूरत पड़ेगी।
तुम्हें उसकी ज़रूरत है।
लगता है आख़िरकार तुम सितारे देख पाओगी, वॉर्डन।
तुम्हारे पास यहाँ स्पेस सूट हैं?
जब तुम "डेलिवेरेंस" पर काम करते थे?
हाँ, पर वे 30 साल पुराने हैं।
उनसे काम चलना पड़ेगा।
मेरी बात समझ लो।
हम अपने बाकी सैनिकों को उत्तोलन के तौर पर यहाँ छोड़कर जा रहे हैं।
अगर तुम हमारे आदेशों का पालन नहीं करते, अगर तुम किसी भी तरह से हमारी शिकारिका की अवज्ञा करते हो,
तो अपनी तक़दीर की जाँच-परख अपने परिवार के विरुद्ध करके उसके मुताबिक कोई काम करना।
-लुइस। -डारा।
सब ठीक है, मेरी जान। वे जो भी करने के लिए कहें, वह करना।
कृपया, ऐसा ना करो…
कृपया।
हटो। छोड़ो।
माँ!
तुम्हारे पापा कहाँ हैं?
ऐबस कहाँ है?
माँ, मुझे माफ़ कर दो। मैंने कोशिश की थी।
हमें वहाँ ऊपर ले चलो।
जैसा मैंने कहा था, यह अब सैल्वॉर का जहाज़ है।
बस कंट्रोल उपकरणों को पकड़ो और खुद पर विश्वास रखो।
मैं संभाल लूँगी।
कृपया अपनी मंज़िल दर्ज करें।
जहाज़ निर्देशांक माँग रहा है।
तुम बताना चाहोगी हम कहाँ जा रहे हैं?
एंथोर बेल्ट।
बेल्ट बांध लो। उड़ान ऊबड़-खाबड़ हो सकती हैं।
मैं यहाँ ठीक हूँ।
बेल्ट के निर्देशांक बैगर के नेविगेशन में पहले से मौजूद हैं
जब मैं खनन के लिए आता-जाता रहता था।
हमें वायु मंडल से बाहर ले जाओ और सब ठीक रहेगा।
हम तैयार हैं।
और इंजन।
आराम से।
क्या सब ठीक है?
कंट्रोल लीवर तुम्हें बताएगा कि जहाज़ क्या करना चाहता है।
तुम इसे नियंत्रित नहीं कर रही हो। यह साथ मिलकर काम करना है।
अगर मैं इसे नियंत्रित नहीं कर रही हूँ, तो उनका नाम कंट्रोल उपकरण नहीं होना चाहिए।
ज़ोर को 20 प्रतिशत बढ़ाओ। पूर्वी वायु के कर्तन बल के लिए भरपाई।
बूस्टर को बढ़ा दिया गया है।
बहुत बढ़िया। ख़तरा टल गया है।
मुकुट।
उप-शीर्षक अनुवादक: सीपिका